करवाचौथ पर ट्रैफिक पुलिस की महिलाओं से अपील, हेलमेट पहनाएं और अपने सुहाग की लंबी उम्र पाएँ उत्तर प्रदेश में लगातार सड़क दुर्घटनाओं में इजाफा हो रहा है। जरा सी असावधानी कई घरो के चिराग बुझा रही है। जानकर हैरानी होगी कि सड़क दुर्घटनाओं में हर साल 20 हजार लोग जान गंवा रहे हैं। और इससे तीन गुना ज्यादा यानी 60 हजार लोग विकलांग हो रहे हैं। गौर करने वाली बात कि सड़को पर होने वाली दुर्घटनाए ज्यादातर लापरवाही, तेज स्पीड और ट्रैफिक नियमों की अनदेखी की वजह से घटित होती है। और इसमे टूव्हीलर चलाने वालों के हेलमेट ना पहने की वजह सबसे प्रमुख है। बहरहाल हेलमेट पहनने के महत्व को समझाने के लिए इटावा की ट्रैफिक पुलिस ने करवाचौथ के त्योहार को चुना है। पुलिस ने शहर की महिलाओं से अपील की है कि पति की सलामती की दुआ वे करवाचौथ का व्रत रखकर करती हैं तो असल में इसी सलामती के लिए पति से हेलमेट पहनने का वचन जरूर लें। बहरहाल शहरभर में लगे ये पोस्टर अब सोशल मीडिया पर भी जमकर वायरल हो रहे हैं।